CELEX: 32012R0134
Language: et
Date: 2012-01-23 00:00:00
Title: Nõukogu määrus (EL) nr 134/2012, 23. jaanuar 2012 , kalapüügivõimaluste jaotamise kohta Euroopa Ühenduse ja Mosambiigi Vabariigi vahelise kalandusalase partnerluslepingu protokolli alusel

17.2.2012   
            
            
               ET
            
            
               Euroopa Liidu Teataja
            
            
               L 46/1
            
         NÕUKOGU MÄÄRUS (EL) nr 134/2012,
   23. jaanuar 2012,
   kalapüügivõimaluste jaotamise kohta Euroopa Ühenduse ja Mosambiigi Vabariigi vahelise kalandusalase partnerluslepingu protokolli alusel
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu võttis 22. novembril 2007 vastu määruse (EÜ) nr 1446/2007 (Euroopa Ühenduse ja Mosambiigi Vabariigi vahelise kalandusalase partnerluslepingu sõlmimise kohta) (1) (edaspidi „leping”). Lepingule oli lisatud protokoll, (2) millega määratakse kindlaks lepingus sätestatud kalapüügivõimalused ja rahaline toetus. Protokoll kaotas kehtivuse 31. detsembril 2011.
            
         
               (2)
            
            
               Uus protokoll, millega määratakse kindlaks Euroopa Ühenduse ja Mosambiigi Vabariigi vahelise kalandusalase partnerluslepinguga ette nähtud kalapüügivõimalused ja rahaline toetus (edaspidi „protokoll”), parafeeriti 2. juunil 2011 ning sellega nähakse ette ELi laevade kalapüügivõimalused vetes, mille üle Mosambiigil on seoses kalandusega suveräänsed õigused või jurisdiktsioon.
            
         
               (3)
            
            
               Nõukogu võttis 23. jaanuaril 2012 vastu otsuse 2012/91/EL (3) protokolli Euroopa Liidu nimel allkirjastamise ja ajutise kohaldamise kohta.
            
         
               (4)
            
            
               Tuleks määratleda kalapüügivõimaluste jaotamine liikmesriikide vahel protokolli kehtivusajaks.
            
         
               (5)
            
            
               Kui selgub, et kalandusalase partnerluslepingu alusel liidule antud kalapüügivõimalusi ei kasutata täielikult, teavitab komisjon sellest asjaomaseid liikmesriike vastavalt nõukogu 29. septembri 2008. aasta määruse (EÜ) nr 1006/2008 (mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele) (4) artikli 10 lõikele 1. Kui vastust ei esitata nõukogu määratud tähtajaks, käsitatakse seda kinnitusena, et asjaomase liikmesriigi laevad ei kasuta antud perioodil oma kalapüügivõimalusi täielikult. Sellised tähtajad tuleb kindlaks määrata.
            
         
               (6)
            
            
               Kuna lepingu protokoll kaotas kehtivuse 31. detsembril 2011, tuleks käesolevat määrust hakata kohaldama alates 1. veebruar 2012,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Protokollis ette nähtud kalapüügivõimalused jaotatakse liikmesriikide vahel järgmiselt:
   
               a)
            
            
               tuunipüügiseinerid:
               
                           Hispaania
                        
                        
                           22 laeva
                        
                     
                           Prantsusmaa
                        
                        
                           20 laeva
                        
                     
                           Itaalia
                        
                        
                           1 laev
                        
                     
                           Kokku
                        
                        
                           43 laeva
                        
                     
         
               b)
            
            
               pinnaõngejadalaevad:
               
                           Hispaania
                        
                        
                           16 laeva
                        
                     
                           Prantsusmaa
                        
                        
                           8 laeva
                        
                     
                           Portugal
                        
                        
                           7 laeva
                        
                     
                           Ühendkuningriik
                        
                        
                           1 laev
                        
                     
                           Kokku
                        
                        
                           32 laeva
                        
                     
         2.   Ilma et see piiraks lepingu ja protokolli kohaldamist, kohaldatakse määrust (EÜ) nr 1006/2008.
   3.   Kui lõikes 1 osutatud liikmesriikide kalapüügilubade taotlused ei hõlma kõiki neile protokolliga sätestatud püügivõimalusi, võtab komisjon määruse (EÜ) nr 1006/2008 artikli 10 kohaselt arvesse mis tahes muu liikmesriigi püügiloataotlusi.
   4.   Määruse (EÜ) nr 1006/2008 artikli 10 lõikes 1 osutatud tähtajaks, mille jooksul peavad liikmesriigid kinnitama, et nad ei kasuta lepingu raames neile jaotatud kalapüügivõimalusi täielikult, kehtestatakse kümme tööpäeva arvestatuna päevast, millal komisjon teavitab liikmesriike sellest, et nende kalapüügivõimalused ei ole ammendatud.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. veebruar 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. jaanuar 2012
      
         
            Nõukogu nimel
         
         
            eesistuja
         
         M. GJERSKOV
      
   
   
      (1)  ELT L 331, 17.12.2007, lk 1.
   
      (2)  ELT L 331, 17.12.2007, lk 39.
   
      (3)  Vt käesoleva Euroopa Liidu Teataja lk 3.
   
      (4)  ELT L 286, 29.10.2008, lk 33.